
Tehniskā specifikācija
Esošā situācija
Pasūtītājs
Konkurences padome ir Ministru kabineta pārraudzībā esoša tiešās pārvaldes iestāde.
Kokurences padomes uzdevumi ir:
· Uzraudzīt, kā tiek ievērots tirgus dalībnieku dominējošā stāvokļa ļaunprātīgas izmantošanas un vienošanās aizliegums, kas noteikts Konkurences likumā un Līgumā par Eiropas Savienības darbību;
· Uzraudzīt, vai publiskas personas - valsts, pašvaldības un tām piederošas kapitālsabiedrības - nekropļo konkurenci;
· Uzraudzīt Reklāmas likuma ievērošanu, ja pārkāpums reklāmas jomā rada vai var radīt būtisku kaitējumu konkurencei;
· Uzraudzīt Negodīgas tirdzniecības prakses aizlieguma likuma pārkāpumus;
· Izskatīt iesniegtos ziņojumus par tirgus dalībnieku vienošanos un pieņemt lēmumus par tiem;
· Ierobežot tirgus koncentrāciju, pieņemot lēmumus par tirgus dalībnieku apvienošanos;
· Atbilstoši savai kompetencei sadarboties ar ārvalstu institūcijām;
· Atbilstoši savai kompetencei izstrādāt un noteiktā kārtībā iesniegt Ekonomikas ministrijai tiesību aktu projektus;
· Informēt sabiedrību par Konkurences padomes darbību un pieņemtajiem lēmumiem, kā arī publicēt Konkurences padomes lēmumus oficiālajā laikrakstā „Latvijas Vēstnesis” un iestādes tīmekļa vietnē;
· Sagatavot un sniegt atzinumus par Ministru kabinetā izskatāmajiem tiesību aktu projektiem, kuros tieši vai netieši skarti konkurences aizsardzības, saglabāšanas vai attīstības jautājumi;
· Valsts vai pašvaldības uzņēmumu (uzņēmējsabiedrību) privatizācijas, reorganizācijas un demonopolizācijas gadījumos, ja nepieciešams, sniegt attiecīgajai institūcijai rakstveida priekšlikumus vai atzinumus par konkurences aizsardzības, saglabāšanas vai attīstības principu ievērošanu;
· Izmeklēt Digitālo tirgu akta pārkāpumus; 
· Sniegt atbalstu Eiropas Komisijai lietās par iespējamo Ārvalstu subsīdiju regulas pārkāpumu;
· Pārrobežu pieprasījumu izpilde .
Darba uzdevuma izpildē izmantojamie dokumenti: 
SIA “Analytica” ziņojums par Latvijas Republikas Ekonomikas ministrijas Darba uzdevuma analīzes posma rezultātiem, 2019.gads, turpmāk – Ziņojums.
SIA “Analytica” ir izstrādājusi Konkurences Padomes biznesa procesu aprakstu. Biznesa procesu aprakstos nav pilnībā aprakstīta un analizēta konkurences lietas izpētes procedūra (Konkurences likuma VII nodaļa), kā visas Konkurences padomes pilnvaras, veicot izmeklēšanu, tajā skaitā Konkurences likuma 9.panta piektajā daļā noteikto procesuālo darbību atbalsts un iegūto pierādījumu, tajā skaitā, audio un video materiālu uzglabāšana.
Bez tam, jāņem vērā kopš veiktās analīzes, Konkurences likums ir grozīts trīs reizes, līdz ar to ir jāpārskata un nepieciešamības gadījumā jāaktualizē visu biznesa procesu apraksts. Konkurences Padomē ir iekšējās vadlīnijas un metodiskie materiali, informācija par šiem materiāliem nepieciešamā apjomā būs pieejama līguma izpildītājam pēc atbilstoša konfidencialitātes līguma parakstīšanas.
SIA “Analytica” ir  izstrādājusi dokumentu “EM Vienotā Darba Vide – Izstrādes un ieviešanas prasības vienotajai Lietu pārvaldības sistēmai”.  Jāņem vērā, ka tehniskā specifikācija gatavota universālam Ekonomikas ministrijas un tās pakļautības iestāžu vajadzībām pielāgotam dokumentu pārvaldības risinājumam, kurš nav ticis ieviests. Vienlaikus, specifiskās Pasūtītāja prasības šajā dokumentā daļēji ir definētas:
· Darbinieka infopanelim;
· Subjekta kartiņai;
· Lietas izveidei (atkarībā no lietu veidiem); 
· Datoru un datu nesēju izņemšanas procesam;
· Procesuālo darbību veikšanai;
· Sarunas protokolēšanai. 
Saistītās sistēmas:
Prokuratūras informācijas sistēma “PROIS”. 
Pasūtītājam būs pieejama PROIS testa vide. Līdz ar to Pasūtītāja nodarbinātie jau būs informēti par PROIS pielietošanas iespējām. Pretendentam līguma izpildes laikā būs pieejama PROIS dokumentācija un testa vide.
E-lieta.
E-lietas projekta ietvaros ir izstrādātas vairākas komponentes, kuras būtu mērķtiecīgi atkalizmantot izstrādājamās Sistēmas ietvaros. 
E-lietas platforma, kas, t.sk. ietver:
· Elektronisko lietu katalogs (datu apmaiņa ar citām e-Lietas informācijas sistēmām, tajā skaitā – tiesām un Prokuratūru);
· E-lietas protāls (veidlapu publicēšana, informācijas apmaiņas punkts ar lietas dalībniekiem);
· Tiešsaistes videokonferences;
· AVR (audio video protokolēšana un straumēšana);
· Sarunas/sēdes protokolēšana;
· Anonimizācijas risinājums;
· Lietas dalībnieku piekļuve lietas metariāliem, t.sk. materiālu anonimizācija un šķirošana.
· Saskarnes:
· Uzņēmumu reģistrs;
· FPRIS; 
· PMLP PADIS;
· Sodu reģistrs;
· Informācija par tiesu nolēmumiem karteļu lietās; 
·  attēlu apstrādes rīks;
· lietas šķirstītājs/pakotājs;
· lielapjoma failu straumēšanas komponente;
· arhivēšanas risinājums;
· kalendāri;
· E-lietas klasifikatori;
· vienotais mantu reģistrs;
· u.c.
Attīstības vīzija
Kā iespējamais Pasūtītāja pamatdarbības sistēmas izveides modelis ir apsvērts PROIS programmatūras pirmkoda pāņemšana no Latvijas Republikas prokuratūras un tā pielāgošana Pasūtītāja vajadzībām. Jāņem vērā, ka PROIS iekļauj kriminālprocesa un civilprocesa atbalstu, tomēr Konkurences likums satur atšķirīgu procesuālo regulējumu, līdz ar to konkurences uzraudzības process būs jāizstrādā no jauna, kaut gan daļu no kriminālprocesam specifiskās funkcionalitātes ir iespējams pārizmantot. Papildus jāizskata vienota elektronisko pierādījumu krātuve, kura varētu būt koplietojama ar citiem E-lietas dalībniekiem. Vienlaikus, jāparedz Sistēmas integrācija E-lietas ekosistēmā, izmantojot E-lietas ietvaros radītos risinājumus, tādējādi maksimāli atkalizmantojot jau izstrādātos risinājumus. Paralēli Pasūtītājs plāno izviedot karteļa skrīniga risinājumu publiskajos iepirkumos, kas nodrošinās brīdinājuma paziņojumu izveidi potenciāli aizdomīgos gadījumos, līdz ar to jāparedz arī šādu brīdinājuma paziņojumu apstrāde. 
Darba uzdevums 
Pasūtītāja biznesa procesu analīze
Nepieciešams atjaunot un pilnveidot Ziņojumā iekļautos Pasūtītāja biznesa procesus, papildinot procesu shēmu ar procesuālo darbību atbalstu. Nepieciešams papildināt Pasūtītāja biznesa procesus, paredzot:
· Automatizētu (balstītu uz mašīnmācīšanos) datu analīzes rīku (karteļu skrīnings) veidoto brīdinājuma paziņojumu apstrādi;
· Lietā nozīmīgas informācijas elektroniska saņemšanu vismaz no: 
· Valsts ieņēmumu dienesta 
· VZD un Zemesgrāmatas
· CSDD
· Saglabājamo datu (Elektronisko sakaru likuma 99.pants) saņemšana no elektronisko sakaru komersantiem;
· E-lietas ietvaros jau realizētajām saskarnēm.
· Lielo datu apstrādes risinājuma izveidi iespējamu konkurences ierobežojumu identificēšanai:
· OSINT rīku izmantošana informācijas iegūšanai un apkopošanai;
· Uznēmumu reģistra datu un to analīzes  saņemšana.
· Tiesneša atļaujas procesuālo darbību īstenošanai saņemšana;
· Iekšējās zināšanu bāzes izveidi (t.sk. strukturēta tiesas nolēmumu analīze).
· Maksātnespējas procesu monitoringu; 
· Piespriesto naudas sodu samaksas kontroli.
PROIS programmatūras pārņemšanas un papildināšanas iespēju izvērtējums.
Piegādātājam jāveic PROIS dokumentācijas un koda izvērtējums, lai:
· Identificētu funkcionalitāti, kuru iespējams pārņemt pilnībā vai ar minimālām izmaiņām (piemēram, lietvedības procesi, personāla procesi)
· Identificētu nepieciešamās izmaiņas, lai nodrošinātu Pasūtītāja biznesa procesu atbalstu; 
· Izvērtētu PROIS pirmkoda pārņemšanas tiesiskos aspektus.
Jaunas sistēmas koncepcijas izstrāde.
Sistēmas atbalstāmo biznesa prasību definēšana
Balstoties uz Pasūtītāja biznesa proesu analīzes rezultātiem un PROIS programmatūras izvērtējumu, jādefinē Pasūtītāja  Sistēmas biznesa prasības. 
Sistēmas konceptuālās arhitektūras definēšana
· Ieinteresētās puses un vieta e-lietas  kopējā arhitektūrā;
· Biznesa arhitektūras skats (biznesa prasību relizācijas nodrošinājums);
· Datu arhitektūra;
· Aplikāciju skatu punkts;
· Drošības skatu punkts, tajā skaitā paredzot atsevišķu drošības perimetru ierobežotas pieejamības informācijas apstrādei un apmaiņai ar tiesu iestādēm vai policiju.
Būtiskākās funkcionālo prasību kopas
Jādefinē Pasūtītāja vajadzības, tajā skaitā vismaz: 
· Pasūtītāja dokumentu pārvaldības procesu apraksts
· Lietas izveide un vadība, procesuālo dokumentu ģenerēšana no lietas datiem; 
· Lietas izpētei nepieciešamo datu izgūšana no valsts informācijas sistēmām, izmantojot E-lietas portālu vai DAGR;
· Lietas dalībnieku piekļuve lietas materiāliem, t.sk. materiālu anonimizācija, izmantojot E-lietas portālu;
· Tiesvedības procesu atbalsts (lietas materiālu nodošana tiesai, informācijas apmaiņa tiesvedības procesos);
· Tiesneša atļaujas procesuālo darbību īstenošanai saņemšanas risinājums; 
· Elektronisko pierādījumu krātuves izveide, elektronisko pierādījumu juridiskā spēka nodrošināšana, piekļuve elektroniskajiem pierādījumiem;
· Sodu nomaksas kontrole;
· Maksātnespējas procesu monitorings
· Lielo datu analīzes risinājums;
· Zināšanu krātuve;
· Karteļu skrīninga rīka datu pārņemšana.
Prasības tehnoloģijām:
Prasības tehnoloģijām jāizstrādā, ņemot vērā Ministru kabineta 2023. gada 4. jūlija noteikumus Nr. 367 "Informācijas sistēmu vispārējās tehniskās prasības". Sistēmas arhitektūrai un izmantotajām tehnoloģijām jānodrošina sadarbspēja ar E-lietas portālu, kā arī sistēmas atkalizmantošanas iespējas citās pārvaldes iestādēs, kuras veic administratīvo procesu iestādē. Jānodrošina sistēmas modularitāte, piemēram, elektronisko pierādījumu krātuve un karteļa skrīninga modulis izstrādājami kā atsevišķi moduļi, kuri ar pārējo sistēmu sadarbojas, izmantojot API. 
Ieviešanas plāns: 
Ieviešanas plānam jāparedz dažādi ieviešanas scenāriji, atkarībā no pieejamā finansējuma un Pasūtītāja spējām vadīt informācijas sistēmu izstrādes projektus. Katram ieviešanas scenārijam jāidentificē nepieciešamie Pasūtītāja resursi – biznesa lietotāju iesaiste, projekta pārvaldība, līguma izpildes kontrole. Jāizvērtē ārpakalpojumu sniedzēju piesaiste, piemēram, kvalitātes kontrolei vai sistēmas testēšanai. 
Ieviešanas plānā jādefinē atkarības no iespējamiem projekta partneru (LR Prokuratūras, Tiesu administrācijas) relizējamiem projektiem, jādefinē atkarību minimizēšanas scenāriji.
Pakalpojuma sniegšanas kārtība.
Atklāšanas sanāksme
Projekta atklāšanas sanāksmi Izpildītājs organizē ne vēlāk kā 1 nedēļas laikā, skaitot no līguma noslēgšanas, par sanāksmes laiku savstarpēji vienojoties.
Izpildītājs (no Izpildītāja puses sanāksmē jāpiedalās projekta vadītājam, pārējo speciālistu dalība pēc nepieciešamības, saskaņojot ar Pasūtītāju) prezentē Pasūtītājam plānotās aktivitātes projekta realizācijā. Atklāšanas sanāksmes  mērķis ir identificēt Izpildītājam nepieciešamo informāciju, informācijas saņemšanas veidu un kārtību, Izpildītājam nepieciešamos pilnvarojumus sadarbībā ar trešajām personām. Pasūtītājs projekta atklāšanas sanāksmē var pieaicināt arī Projekta partneru pārstāvjus. Projekta atklāšanas sanāksmē pārrunā neskaidros jautājumus t.sk. vienojas par darbu veikšanai nepieciešamajiem datiem, to apkopošanas termiņiem un atbildīgajiem, vienojas par interviju grafiku un jebkuriem citiem būtiskiem jautājumiem.
Sanāksmes protokolu un prezentāciju Izpildītājs iesniedz Pasūtītājam ne vēlāk kā 2 dienu laikā pēc sanāksmes.
Intervijas 
Pasūtītāja vajadzību apzināšana notiek, veicot intervijas ar Pasūtītāja un projekta partneru pārstāvjiem. Sākotnēju interviju plānu Izpildītājs saskaņo ar Pasūtītāju projekta atklāšanas sanāksmē. Intervijas protokolē Izpildītājs. Intervijas var tikt ierakstītas, izmantojot kopdarbības rīkus. Interviju plāns tiek atjaunots pēc nepieciešamības, planojot intervijas nākamajai nedēļai.
Nodevuma struktūras un satura raksturojuma saskaņošana
[bookmark: _Hlk167896445]Ne vēlāk, kā 4 nedēļas pēc darbu līguma noslēgšanas Izpildītājs iesniedz Pasūtītājam saskaņošanai Pasūtītāja biznesa procesu analīzes un PROIS programmatūras pārņemšanas un papildināšanas iespēju izvērtējuma projektus, kuros definēta nodevuma struktūra un satura raksturojums (Izpildītājs, cik tas ir iespējams, var iesniegt arī daļēji vai pilnībā sagatavotu nodevuma daļas saturu).
Konkurences padomes pamatdarbības sistēmas koncepcijas nodevuma struktūru un satura raksturojumu Izpildītājs iesniedz Pasūtītājam ne vēlāk, kā 8 (astoņu) nedēļu laikā, skaitot no līguma noslēgšanas dienas. 
Nodevuma struktūru un satura raksturojumu Izpildītājs prezentē sanāksmē, kuru sasauc Pasūtītājs ne vēlāk, kā nedēļu pēc nodevuma struktūras un satura raksturojuma saņemšanas. Saskaņošanas sanāksmē var tikt precizēta gan nodevuma struktūra, gan prasības saturam. Ja saskaņošanas sanāksmē identificēta nepieciešamība precizēt nodevuma struktūru un satura raksturojumu,  precizētu nodevuma struktūru un satura raksturojumu Izpildītājs iesniedz Pasūtītajam ne vēlāk, kā nedēļas laikā pēc saskaņošanas sanāksmes.
Pasūtītājs ne vēlāk, kā nedēļas laikā apstiprina iesniegto nodevuma struktūru un satura raksturojumu. Saskaņotā nodevuma struktūra un satura raksturojums ir saistoša pusēm, veicot nodevuma pieņemšanu.
Nodevumu akceptēšana.
Biznesa procesu analīzes dokumenti un PROIS programmatūras pārņemšanas un papildināšanas iespēju izvērtējuma dokumenti iesniedzami akceptēšanai ne vēlāk, kā 10 (desmit) nedēļu laikā, skaitot no līguma noslēgšanas dienas.  
[bookmark: _Hlk170941440]Konkurences padomes pamatdarbības sistēmas koncepcija jāiesniedz Pasūtitājam akceptēšanai ne vēlāk, kā 14 (četrpadsmit) nedēļu laikā, skaitot no līguma noslēgšanas dienas.
[bookmark: _Hlk167896494]Iesniedzot nodevumu akceptēšanai, Izpildītājs organizē nodevuma prezentāciju, kurā izklāsta nodevumā  iekļauto informāciju.
Pasūtītājs izvērtē iesniegtos nodevumus divu nedēļu laikā.
Pasūtītājs akceptē iesniegtos nodevumus, ja:
1) Nodevumi atbilst Tehniskās specifikācijas prasībām, Pasūtītāja vajadzībām, kuras definētas intervijās vai iesniegtas Izpildītājam rakstveidā,
2) Nodevuma struktūra atbilst saskaņotajai nodevuma struktūrai, nodevuma saturs atbilst saskaņotajam satura raksturojumam;
3) Nodevumi ir izmantojami tālākam Konkurences padomes pamatdarbības sistēmas iegādes procesam. 	 
Gadījumā, ja Pasūtītājam ir iebildumi pret nodevumu saturu, Izpildītājs ne velāk, kā divu nedēļu laikā apstrādā Pasūtītāja iebildumus, iesniedz komentāru caurskates sarakstu (vienums, komentārs, atbilde uz komentāru) un koriģētu nodevuma versiju.
Komentāru izskatīšanai Pasūtītājs var sasaukt komentāru caurskates sanāksmi, kurā pieņemtie lēmumi ir saistoši nodevumu izskatīšanā. 
Ne vēlāk, kā 1 (vienas) nedēļas laikā pēc komentāru caurskates sanāksmes, bet ievērojot kopējo Līguma termiņu, Izpildītājs iesniedz Pasūtītājam nodevuma galīgo redakciju.

